— Два гады назад мы праводзілі анкетаванне і вывучалі матывы выбару настаўнікамі педагагічнай спецыяльнасці. Амаль 70% удзельнікаў анкетавання адзначылі, што выбралі прафесію настаўніка, бо любяць дзяцей і хочуць працаваць з імі; у 20% выбар педагагічнай спецыяльнасці быў абумоўлены сямейнымі традыцыямі і прыкладам бацькоў. Для кожнага дзясятага ўдзельніка анкетавання была важнай магчымасць двухмесячнага летняга адпачынку, 2% рэспандэнтаў кіраваліся невысокім конкурсам пры паступленні на педагагічныя спецыяльнасці. Пра прыклад свайго настаўніка як вызначальны фактар прафесійнага выбару напісалі толькі 2% удзельнікаў анкетавання — гэта былі педагогі са стажам работы больш за 20 гадоў.